Lorela Cubaj

Lorela Cubaj (e lindur më 8 janar 1999) ajo është një basketbolliste profesioniste italiane që luan për Atlanta Dream në WNBA (Shoqata Kombëtare e Basketbollit për Femra) dhe për Umana Reyer Venezia në Lega Basket Femminile. Karrierën e saj kolegjiale e zhvilloi në Georgia Tech. Në draftin e WNBA-së të vitit 2022, ajo u përzgjodh nga Seattle Storm dhe më pas u bashkua me New York Liberty. Gjatë sezonit të saj debutues, ajo u largua nga ekipi më 1 korrik 2022, pas 11 paraqitjesh në ndeshje zyrtare.

 Karriera si lojtare 

 Vitet e hershme 
Cubaj e nisi rrugëtimin e saj në basketboll në moshën 8-vjeçare. Gjatë sezonit 2016–17, ajo fitoi kampionatin italian për moshën nën 18 vjeç me ekipin e Umana Reyer Venezia. 

 Karriera në kolegj 
Cubaj nënshkroi me Georgia Tech në verën e vitit 2017. Në vitin 2021, ajo arriti me skuadrën e Yellow Jackets deri në fazën “Sweet Sixteen” të Turneut NCAA, ku u mposhtën nga South Carolina. Në atë ndeshje, Cubaj shënoi 15 pikë dhe mori 7 kërcime.

 Karriera profesionale 
Më 11 prill 2022, Cubaj u përzgjodh si zgjedhja e 18-të në draftin e WNBA-së nga Seattle Storm, por menjëherë pas draftit, të drejtat e saj u shkëmbyen me New York Liberty. Gjatë sezonit të saj debutues, ajo u paraqit në 11 ndeshje për Liberty, përpara se të largohej nga skuadra më 1 korrik 2022.

Më 15 qershor 2022, Cubaj nënshkroi me Umana Reyer Venezia për sezonin 2022–23 në Ligën Italiane të Basketbollit për Femra (LBF).

 Statistikat në WNBA 
+ Sezonet në WNBA Sezoni  Ekipi  GP  MPG  PPG 2022  New York Liberty  11  8.0  2.1 2023  Atlanta Dream  3  6.3  0.3 2024  Atlanta Dream  28  7.9  1.2

 Ekipi Kombëtar 

 Niveli i të rinjve 
Cubaj fitoi medaljen e bronztë me ekipin italian në Kampionatin Europian U16 në vitin 2015, me një mesatare prej 11 pikësh dhe 6.6 kërcimesh, dhe u përzgjodh në pesëshen më të mirë të turneut. Një vit më vonë, ajo arriti të fitojë medaljen e argjendtë me ekipin italian U17 në Kampionatin Botëror U17 në Spanjë në 2016, ku humbën në finale kundër Australisë. Gjatë atij turneu, Cubaj pati një mesatare prej 6.1 pikësh dhe 5.4 kërcimesh. Pak javë më vonë, ajo ishte pjesë e ekipit kombëtar italian U18 në Kampionatin Europian U18 në Hungari, ku ata përfunduan në vendin e shtatë. Në këtë turne, Cubaj pati një mesatare prej 10.4 pikësh dhe 7.3 kërcimesh.

Niveli senior

Cubaj fitoi medaljen e bronztë me Ekipin Kombëtar Italian në Eurobasket për Femra 2025.
Kategoria:Italianë me prejardhje shqiptare
Kategoria:Njerëz që jetojnë
Kategoria:Lindje 1999